Біскуп Алег Буткевіч адзначыў для “Каталіцкага Весніка”, што той факт, што сустрэчы святароў і кансэкраваных асобаў праходзяць у розных месцах дыяцэзіі, стаў ужо добрай традыцыяй на Віцебшчыне. Гэта дазваляе пазнаёміць святароў з рэлігійным жыццём у розных частках дыяцэзіі. Бо гэта жыццё мае значныя адрозненні ў заходняй і ўсходняй частках. Таксама прысутнасць святароў на супольнай малітве абуджае людзей у невялікіх парафіях, паказвае ім, што яны з’яўляюцца часткай вялікай каталіцкай сям’і, а прысутнасць біскупа нагадвае таксама аб еднасці з Апостальскай Сталіцай.